
BUROYA KURDI 
ya Pêwendî û Agahdariyê 


Bultena agahdariyê N° 57 - Çile 2010 

Quai aux Pierres de Taille (Arduinkaai) 11, 1000 Bruxelles - Têl. 02 219 80 60 

www.kurdishbureau.be kurdishbureau @ scarlet.be 


XEBATA BUROYA KURDI 

KANÛN 2009 


KONFÊRANS 



20.12.2009 : Dîroka Kurdistanê (dûmahîk) - sedsala 
19mîn 

Dîrokzan Wezîrê Eşo dîroka serhildanên kurdî di 
sedsala 19mîn de ajot (dewam kir). Piştî hilweşana 
serhildana Mîr Bedir Xan Beg di 1847 de, sedemên 
serhildanên nuh li dijî Tirkiya Osmanî bêtir bûn. 
Dewletê li ser rûniştevanên kurd bacên (taks, zerîbe) 
giran ferz kirin û zilaman bi zorê civandin, ji bo ku wan 
bixe leşkerê osmanî. 



Xurtbûna pelixandinê li dijî sîvîlên kurd serhildaneke 
nuh, a pismamê Mîr Bedir Xan, Yezdan Şêr, afirand. 
Vê serhildanê ji dawiya 1854 heta Nîsan 1855 ajot. Ew 
di heman (eynî) dema şerrê ku navê wî “Şerrê 
Rojhilatê” bû û ku ji 1853 heta 1856 hati bû kirin de, 
bû. Di vî şerrî de, Ingiltere û Fransa hevalbendên 
Tirkiyê bûn. Rûsan Tirkiye li eniya Qefqasiyê şikand û 
navçeyên Qers, Bazîd, Serhed ... vegirtin (işgal kirin). 
Yezdan Şêr hêvî dikir ku Rûsya piştgiriya wî bike. Lê, 
ji sedemên cihê, ev piştgirî jê re ne hat kirin. Wî 
navçeyên Botan û Hekarî kiri bûn navenda serhildana 
xwe, sînorên xwe heta Kurdistana Iraq û Sûriyê ya nuha 
fireh kiri bûn û dixwest ku Wan û Erzurûmê rizgar bike. 
Piştî xwekişandina Rûsan, Osmaniyan hemî hêzên xwe 
avêtin ser vê serhildanê. Bi ser de jî, konsulê ingilî li 
Mûsilê çend serokên êlên (eşîr) kurdî şandin Tirkiyê û 
ew li dijî Yezdan Şêr rakirin. Evê dawîn neçar (mecbûr) 
bû ku xwe li Qesra Gêlî, li Başûrê gola Wanê, xwe 
veşêre. Konsulê ingilîz jê re da bawer kirin ku eger ew 
ji kelê derkeve, ewê konsul xwe bixe navbera wî û 
Tirkan. Lê wî ew radestî (teslîmî) wan kir. Tirkan ew li 
Istanbûlê xist zîndanê. 

Sedemên bingehî yên vê şkestinê newekheviya hêzên 
serhildanê û yên imperatoriya osmanî, nebûna 
piştgiriyeke ji derve, û nemaze nebûna yekîtiya Kurdan 
bûn. 

ENCAMA XEBATA BUROYA KURDÎ DI 2009 DE 


1- Xebata rojane, ji Duşemê heta înê, katjmêr 9 - 17 : 


Alîkariya civakî (service social) 

Fêrên ziman 
Pirtûkxane û mêdyatêk 
Dyaloga di navbera nifş û çandan 
Sekretarya 

Nivîsîn û wergerandina bultena mehane ya agahdariyê 
Pêwendî û rasthatin bi kes, rêxistin û sazendeyên ku bala xwe didin Kurdan û derhatiyan (koçber) 


2- Çalakiyên mehane : 


V 


• Bultena agahdariyê : 10 hejmar : N° 47 (sêmehî) û 48-56 (mehane), bi çar zimanan : kurdî, fransî, hollandî 
û ingilîzî. 

• Konfêrans : 12 (10 ji aliyê Buroya Kurdî û 2 ji aliyê rêxistinên beljîkî hatin pêk anîn). 


3- Çalakiyên salane : 


• Newroz : koktêl (rêsêpsyon) li Buroya Kurdî 

• Fîlmek, û piştre gotûbêj, li ser derhatîbûnê. 


4- Çalakiyên ku bi hevkariya rêxistinên din hatine pêk anîn : 




• Wergerandin bi têlêfonê û carna li ciyên daxwaz, bi hevkariya rêxistina Bruxelles-Accueil, ji bo Kurd, 
Afxanî û Iraniyan : 695 car. 

Piraniya van wergerandinan ji aliyê Zarlî Nikraweş, ji Kurdistana Iranê, hatin kirin. 

• Xurîniya (xwarina serê sibê) Cihanî. Pêkanîn : rêxistina Citizenne. 

• Roja Dyalogê. Pêkanîn : Foyer 

• Interliteratour, rojeke wêjeyî (edebî). Pêkanîn : 4 weqfên flamanî. 

• Fêstivala Şîraniyê. Pêkanîn : Masereelfonds û De Markten. 


5- Hevpeyvîn û gotar di kovaran de : 6 

6- Beşdarbûna çalakiyên ku ji aliyê rêxistin û sazendeyan hatine pêk anîn : 34 

(Konfêrans, rojên lêgerînê, şevên çandî ... ) 

NUÇE JI KURDISTANE 

KANÛN 2009 


KURDISTANA TIRKIYÊ 


ENSTITUYA ZIMANÊN ZINDÎ LI MÊRDÎNÊ 
Di 01 Kanûn 2009 cle, encumena wezîran biryara 
zanîngeha Artuklu li Mêrdînê ku „Enstituya Zimanên 
Zindî“, ji bo hînkirina kurdî, farisî, erebî suryanî, veke 
pejirand (qebûl kir). 

Di destpêkê de, vê zanîngehê vekirina «Enstituya 
Kurdî" xwesti bû. Lê encumena perwerda bilind 
„YOK“ navê “Enstituya Zimanên Zindî“ xwest. 

(netkurd.com, _ pevcnnner.com, _ pukmedia.com, 

kurdistan-news.net, rudaw.net, 01.12.2009) 

BOMBEKIRINA KURDISTANAIRAQÊ 

Di 02 Kanûn 2009 de, topxaneya tirkî navçeyên sînorî 
yên Nihêl û Nêrwe Rêkan, yên qezayê Amedî, li 
Kurdistana Iraqê, bombe kirin. 

Berpirsiyarê hêzên ewlehiya (emniyyet) sînorî ya 
parêzgeha (wilayet) Duhokê, Huseyn Temer, ji ajansa 
PNA re daxuyand ku gundên Sêrî û Reşave, yên 
navçeya Nihêlê, û gundên Zêwe, Sernî û Bêbû, yên 
navçeya Nêrwe Rêkan, hatin bombe kirin. 
(pevanmer.com, 02.12.2009) 

Di 27 Kanûn de, heman topxane navçeyên Nêrwe û 
Rêkan, ku girêdayî Amedî, parêzgeha Duhokê ne, 
bombe kirin. Û wê gundên Reşave, Zilyê, Sêrî û geliyê 
Reşavê, yên navçeya Dêrelûkê, bombe kirin. 
(pukmedia.com, pevamner.com, 27.12.2009) 

KLAVYA KURDÎ 

Di destpêka Kanûn 2009 de, li bazara Diyarbekirê 
klavyeyên pêşîn ên kompyûteran, ku bitenê tê de tîpên 
(herf) kurdî hene, xuya bûn. Ev klavye ji aliyê 
şirketeke êlêktronîk a Hong-Kongê, bi alîkariya 
şirketeke tirkî, hatiye çêkirin. 

Pêşkêşkerê vê klavyê daxuyand ku wî klavyêyek 
pêşkêşî serokwezîrê tirk, Recep Tayyip Erdogan, kir. 
(mediakurd.com, 03.12.2009) 

PARLEMENTEREKÎ SKOTLANDÎ ZIMANÊ 
KURDÎ DIPARÊZE 

Di 04 Kanûn 2009 de, endamê parlementa skotlandî 
(Herêmeke Brîtanya Mezzin), Dr Bill Wilson, 
daxuyand ku wî pêşniyareke parlementerî „motion“ 
kiriye û tê de bangî Tirkiyê kiriye ku mafan bide 


Kurdên ku ji bo ku zimanê xwe li ciyên vekirî bi kar 
tînin tên pelixandin. 

(rudaw.net, 04.12.2009) 

XWENDEKAREK DI XWEPÊŞANDANEKÊ DE 
TÊ KUŞTIN 

Di 06 Kanûn 2009 de, xwendekarekî kurd ê 23 salî, 
Aydin Erdem, li nexweşxaneyeke Diyarbekirê, piştî 
pevçûnên bi polîs re, mir. Ev yek di dema 
xwepêşandaneke (meşîn) protêstokirina mercên xerab 
ên zîndana serokê PKKê, Abdullah Öcalan, de. 
Öcalan, tevî 5 girtiyên din, hatiye birin zîndaneke nuh 
(li bultena me ya buhurî binêre). 

Xwepêşandanên weha li sê bajarên din ên kurdî û li 
Istanbûlê jî bûn, piştî ku parêzerên (avukat) Öcalan ji 
hucreya wî ya nuh gazin kir û got ku a kevn mezzintir 
û xweştir bû ! 

(CNN Ttirk, malperên kurdî, 07.12.2009) 

OBAMA PIŞTGIRIYA „VEBÛNA KURDÎ“ DIKE 

Di 07 Kanûn 2009 de, di dema rasthatineke serokê 
amerîkî Barak Obama bi serokwezîrê tirk Recep 
Tayyip Erdogan li Saraya Sipî de, Obama piştgiriya 
ramyariya (siyaset) „Vebûna Kurdî“ ya hukûmeta tirkî 
kir. Û wî got jî ku tevgerên leşkerî tenê li dijî PKKê 
têr nakin, lê divê ku çaryeke ramyarî bê dîtin. 
(netkurd.com, Hiirrivet, Millivet, 07.12.2009; 
nefel.com, rizgari.org, pevamner.com, 08.12.2009) 

XWESTINA DERXISTINA PARTIYA „CHP“ê JI 
ENTÊRNASYONAL SOSYALÎST 
Di 08 Kanûn 2009 de, 7 rêxisinên kurdî û elewî li 
Ewropa nameyek ji serokê Entêrnasyonal Sosyalîst û 
partiyên ku endamên wê ne re nivîsî û tê de ji wan 
xwest ku partiya sosyal-dêmokrat a tirkî, CHP, ji vê 
Entêrnasyonalê derxînin. 

Wajoker (imzaker) dibêjin ku di 10 Teşrîn 2009 de, di 
dema giftûbêjên (munaqeşe) li parlementa tirkî li ser 
pirsa kurdî û dêmokrasiyê de, berdevkê koma CHPê, 
Onur Önen, got ku ramyariya (siyaset) ku serhildanên 
kurdî yên Şêx Seîd, Dersîm, Agirî û Zîlanê pelixand 
divê ku bajo (dewam bike). 

Di vê namê de, rêxisin dibêjin ku 28 serhildanên kurdî 
di dema ku tê de CHP li desthilatê (hukrn) bû de bûn, 

ku hemî bi awakî hov (wahşî) hatin pelixandin û ku tê 
de ji milyonek kes bêtir mirin. 

Navên van rêxistinên wajoker ev in : Konfêdêrasyona 
Rêxistinên Kurdî li Ewropa (KOMKAR-EU), 
Fêdêrasyona Rêxistinên Kurdistanê li Swêdê, Mala 
Gel li Jenêvê, Navenda Çandî ya Elewiyan li 
Götenborgê, Yekîtiya Jinên Kurdistanê (KOMJIN), 
Yekîtiya Cuhanên Kurdistanê (KOMCIWAN), 
Rêxistina Karkerên Kurdistanê li Hamburgê 
(HEVKARÎ). 

(mediakurd.com, 10.12.2009) 

VEKOLÎN : DTP PIRANIYA KURDAN TEMSÎL 
NAKE 

Vekolînek (ankêt) li Navenda Lêgerînên Stratêjîk li 
Zanîngeha tirkî ya Bahçeşehirê, li bin birêvebiriya 
Prof. Dr. Ercan Çitloglu, hat kirin. Ji 28.000 kesan ji 
Kurdistana Tirkiyê li ser nimînendetiya (temsîlkirin) 
partiya ku bi awakî ne fermî kurdî ye, DTPê, pirs hatin 
pirsîn : 23.5% got ku ew Kurdan dinimîne (temsîl 
dike), 29% bê dîtin (fikr) bûn û 47% got ku ew bawer 
dikin ku ev partî nekare wan binimîne. 
(mediakurd.com, 10.12.2009) 

PARTIYA DETPÊ TÊ QEDEXE KIRIN : 
PARLEMENTERÊN KURD XWE DIKIŞÎNIN 
Di 11 Kanûn 2009 de, serokê Dadgeha Desturî ya 
tirkî, Haşim Kiliç, di konfêranseke çapemeniyê de 
biryara vê dadgehê li ser qedexekirina partiya ku bi 
awakî ne fermî kurdî ye, DTPê, û ji 37 endamên wê 
re, ku ji wan serok Ahmet Tûrk û hevserok Aysel 
Tugluk, 5 sal qedexekirina siyasetê daxuyand. Wî got 
ku sedema vê yekê ew e ku DTP girêdayî rêxistina 
têrrorîst PKKê ye û ku ev yek li dijî yekbûna dewletê 
ye. 

Ev biryar hefteyek piştî kuştina 7 serbazên (esker) tirk 
ji aliyê PKKê, li Tokatê, hat stendin. DTPê jî tavil 
daxuyand ku ewê li bal Dadgeha Ewropî ya Mafên 
Mirov li Strasburgê gilî bike û bi sedan Kurd li kuçên 
bajarên cihê riswa (protêsto) kir û bi polîs re pevçûn 
çêbûn. Hin ji wan ji aliyê cuhanên tirk ên faşîst bi 
çekan hatin êrîş kirin. Li Mûşê, di pevçûnên bi polîs 
de 2 kes mirin û 6 jî birîndar bûn. 

Girtina DTPê nerazîbûna Kurdên Tirkiyê, hukûmet û 
parlementa Kurdistana Iiaqê derxist. Xwepêşandan 
(meşîn) li Kurdistana Iraqê bûn. Yekîtiya Ewropî û 
Amerîka dilgiraniya xwe (xemgînî) ji bo vê girtinê 
got. 

Di 14 Kanûn de, di konfêranseke çapemeniyê de, 
kommisêrê ewropî ji bo firehkirinê, Olli Rehn, 
daxuyand ku ew li ber xwe dikeve ku DTPê xwe ji 
PKKê dûr ne xist. 


Di 15 Kanûn de, 20 parlementerên DTPê daxuyand ku 
ew xwe ji parlementê dikişînin. Di heman (eynî) rojê 
de, serokwezîrê tirk, Recep Tayyip Erdogan, daxuyand 
ku ew li dijî girtina vê partiyê ye û got ku Tirkiye bûye 
goristana partiyan : « Iro pcirtiyek tê girtin, sibê yeke 
din li ciyê wê vedibe. Lomci pirs bi girtinci partiyekê 
çare ncibe ... ». 

(Ajansên capemenivê, capemeniva tirkî, TV û 
malperên kurdî, 11-16.12.2009) 

Di 16 Kanûn de, serokatiya swêdî ya Yekîtiya Ewropî 
dilgiraniya xwe ji bo vê biryara ku rê li ber ramyariyên 
(siyasî) kurd ên hilbijartî digire daxuyand. U wê got jî 
ku Yekîtiya Ewropî ji Tirkiyê, welatekî nêzîkî wê û ku 
pê re pêwendiyên wê hene, dixwaze ku guherandinên 
girîng di zaona (qanûn) xwe ya li ser partiyên ramyarî, 
li gora pêşniyarên Konseya Ewropî û Peymana Ewropî 
ya Mafên Mirov, bike. Li dawiyê, daxuyanî balan 
dikişîne ku Yekîtiya Ewropî hergav çavdêriya rewş û 
pêşveçûna Tirkiyê dike. 

(eurokurd.net, avestakurd.net, 17.12.2009) 

Di 17 Kanûn de, wezîrê tirk ê hundir, Beşir Atalay, 
konfêranseke çapemeniyê li wezareta xwe pêk anî û tê 
de got ku « vebûna kurdî » û di heman demê de ewê 
têkoşîna li dijî yên ku tundiyê (şiddet) bi kar tînin bajo 
(dewam bike). Ew li ser imkana guherandina zagona 
li ser partiyên ramyarî peyivî û got ku ewê ev babet li 
parlementê bê giftûbêj (munaqeşe) kirin. 

(nefel.com, 17.12.2009) 

LI SER DAXWAZIYA ÖCALAN,PARLEMEN- 
TERÊN KURD VEDIGERIN PARLEMENTÊ 
Di 18 Kanûn 2009 de, serokê DTPê, Ahmet Tûrk, 
konfêranseke çapemeniyê li Diyarbekirê pêk anî û tê 
de got ku li ser daxwaziya gelê kurd, rêxistinên civaka 
sîvîl ên vê partiyê, hevalên dêmokrat ên tirk, ronakbîr 
û akadêmîkan, û li ser xwestina Abdullah Öcalan, 
serokê PKKê, ewê parlementerên partiya DTPê 
vegerin parlementê. 

(netkurd.com, Hiirrivet, pevamner.com, pukme- 
dia.com, rudaw.net, aknews.com, 18.12.2009) 

Piştî vê yekê, balyozê (sefîr) amerîkî li Ankara, James 
Jeffrey, û balyozên welatên cihê yên Yekîtiya Ewropî, 
Ahmet Tûrk ji bo vê biryarê pîroz kir. 

(riz.Rari.ors, 21.12.2009) 

Di 21 Kanûn de, encumena tawanên (sûc) medya 
vekolînek (ankêt) li ser Ahmet Tûrk, li ser bingeha 
bend 215 a zagona cezayî, test pê kir, ji bo ku wî got 
ku «Mîrza Öcalan» xwekişandina parlementerên 
DTPê ne pejirand (qebûl ne kir). 

(Hurrivet, netkurd.com, 22.12.2009) 

DTP NAVÊ XWE DIGUHERÎNE : DIBE « BDP » 

Li Diyarbekir û Ankarê, berpirsiyarên DTPê pankarta 
partiya qedexekirî bi ya «BDP »ê (Banş ve 
Demokrasi Partisi) « Partiya Aşîtî û Dêmokrasiyê » 
guherand. 

( netkurd.com , _ Hiirrivet, _ yeyamner.com, 

yukmedia.com, rudaw.net, aknews.com, 18.12.2009 ) 

1562 KES JI SEDEMA ÖCALAN TÊN 
RAGIRTIN 

Li gora wezîrê tirk ê hundir, Beşir Atalay, 1562 kes di 
xwepêşandanên riswakirinê li dijî mercên (şart) xerab 
ên girtina serokê PKKê, Abdullah Öcalan, de hatin 
ragirtin. Piştre, li ser biryara dadgehan, 363 kes ji wan 
hatin zîndan kirin û yên din hatin azad kirin. 
(netkurd.com, 18.12.2009) 

DANIŞMENDÊ BERÊ YÊ SEROKWEZÎRÊ 
TIRK LI KURDISTANA IRAQÊ 

Di 19 Kanûn 2009 de, Mir Mehmet Firat, danişmendê 
(muşawir) berê yê serokê tirk Recep Tayyip Erdogan û 
parlementerê kurd ê partiya hukûmî AKPê, çû 
seredana serokê Kurdistana Iraqê, Mesûd Berzanî. Wî 
jî re dilniya (te’kîd) kir ku serokwezîrê tirk di 
tecrubeyên xwe de ji bo çarekirina pirsa kurdî li 
Tirkiyê, li dijî girtiya partiya DTPê, ciddî ye. U wî got 
jî ku ew hêvî dike ku hemî alî, nemaze hukûmeta 
Kurdistana Iraqê, piştgiriya tecrubeyên wî bikin. 
Mîrza Berzanî pesna merdbûna hukûmeta tirkî ya îro 
da û dilniya kir ku pirsa kurdî, bitenê bi awayê ramyarî 
(siyasî), ne bi şerr, dikare bê çare kirin. 

(Kurdistan TV, yeyamner.com, rudaw.net, 
netkurd.com, avestakurd.net, nefel.com, riz.gari.org, 
aknews.com, kurdistan-news.net, 19.12.2009) 

WEZÎRÊ HUNDIR LI KURDISTANA IRAQÊ 

Di 21 Kanûn 2009 de, piştî seredana Bexdadê, wezîrê 
hundir ê tirk, Beşir Atalay, çû Kurdistana Iraqê û rastî 
serok Mesûd Berzanî, wezîrê kurd ê hundir, Kerîm 
Sincarî, û kesahiyên (şexsiyyet) ramyarî yên din hat. 
Ev yek ji bo giftûbêjkirina “vebûna kurdî» û 
tecrubekirina dîtina çareyekê ji pirsa PKKê re. 
(yeyanmer.com, 21.12.2009 ; Hiirriyet, 22.12.2009) 


NAVÊN KURDÎ, ERMENÎ Û SURYANÎ JI 
KUÇEYÊN DIYARBEKIRÊ RE 
Di 21 Kanûn 2009 de, şaredariya (belediyye) Sûrê ya 
bajarê Diyarbekirê navên kurdî, ermenî û suryanî dan 
sê kuçan : Amed Arif (helbestvanekî kurd), Migfirdiç 
(nivîskarekî ermenî) û Naum Faik Palak (suryanî). 
Abdullah Demirbaş, şaredarê Sûrê ji bo navê Naurn 
Faik Palak got ku divê ku li benda biryara wezareta 
karên derve bê mayîn, ji bo ku bê vekolîn ku 
netewahiya (cinsiyyet, kimlik) wî tirkî bû. 
(netkurd.com, riz.sari.org, 22.12.2009) 

80 KES JI « BDP »ê TÊN RAGIRTIN 

Di 24 Kanûn 2009 de, di tevgereke polîsî ya mezzin 
de, 80 endamên partiya kurdî ya nuh BDP (a ku ciyê 
DTPya girtî stend), ku ji wan 10 şaredar, li 11 
parêzgehan (wilayet) hatin ragirtin. Ji van şaredaran, ê 
şaredariya Sûrê, Abdullah Demirbaş. Xwepêşandan û 
çalakiyên (xebat) riswakirinê (protêsto) yên girseyî 
(kitleyî) yên Kurdan li herderî bûn. 

(Tvyên kurdî, netkurd.com , avestakurd.net, 
aknews.com, nefel.com, rizgari.org, yeyamner.com, 
azady.nl, yukmedia.com, 24.12.2009 ; Eu Turkey Civic 
Commission, 26.12.2009) 

38 ENDAMÊN DIN ÊN BDPê TÊN RAGIRTIN 
Ji 25 heta 27 Kanûn 2009, 38 endamên din en 
“BDP”ê li 3 parêzgehên kurdî hatin ragirtin. 
(netkurd.com, 27.12.2009) 

GIRTINA DTPê DI ROJNAMA FERMÎ DE 
DERKETINA LI BER DADGEHÊ 

Di 31 Kanûn 2009 de, qedexekirina partiya kurdî 
« DTP »ê di rojana fermî (resmî) ya tirkî de hat 
weşandin. Sedemên bingehî yê vê gritinê pêwendiyên 
bi PKKê re û tehdîdkirina yekbûna dewlet û netewe 
ne. 

Tavil (pirr zû) piştî vê weşandinê, serokê vê partiyê û 
serokê koma wê li parlementê, Ahmet Tûrk, û 
heveserok û parlementera wê, Aysel Tugluk, bi 
hogiriya parêzerê (avukat) xwe Nuri Özmen, derketin 
ber dadgeha Ankarê. 

(Hiirrivet, netkurd.com, 31.12.2009) 

KURDISTANA IRAQÊ 


ZAROKEKÎ KU JI ENFALÊ KUTAH BÛYE TÊ 
DÎTIN 

Di 10 Teşrîn 2009 de, wezîra Şehîd û Enfalkiriyan a 
hukûmeta Kurdistana Iraqê, Çinar Seîd, di konfêranseke 
çapemeniyê li Hewlêrê de daxuyand ku cuhanekî kurd ê 
21 salî, Elî, ku ji nijadkujiya Halabca ya bi çekên şîmîk 
di 1988 de, dema ku ew 4 mehî bû, kutah (xelas) bûye, 
bi saya têstên tibbî yên ADNê hatiye dîtin. Roja 
bombekirina Halabcê, bav û 5 xuşk û birayên wî miri 
bûn. Diya wî ne li malê bû. Elî (navê wî yê rast 
Zimanko Muhammed de) ji aliyê malbateke faris li 
Meşedê, li Iranê, hat xwedî kirin. 

Di 03 Kanûn 2009 de, Elî bi merasîmeke taybetî li ber 
peykerê Halabca hat dayîn diya xwe, bi amadebûna 
qurbanan û kesahiyên ramyarî (siyasî). Rasthatina bi 
diya xwe, Fatma Muhammed Hama Salih, re gelek bi 
kelecan (heyecan) bû. Piştre, ev xort û her du malbatên 
wî yên farisî û kurdî, ji aliyê serokê Kurdistanê, Mesûd 
Berzanî, hatin pêşwazî kirin. 

(TVvên kurdî, pukmedia.com , netkurd.com, 03 û 
04.12.2009) 

FÎLMEK LI SER NIJADKUJIYA HALABCA LI 
ÎTALYA 

Di 01 Kanûn 2009 de, fîlmeke belgeyî li ser êrîşkirina 
bajarê Halabca bi çekên şîmîk di 1988 de di Kongreya 
ji bo Rakirina Çekên Têkdana Girseyî de, ku du rojan li 
Italya hat kirin, hat nîşan dan. 

Serokê Rêxistina Qurbanên Erîşa bi Gaz a Halabca, 
Luqman Abdulqadir, got ku vê fîlmê « beşdar di bin 
şok e hiştin ». Jimarckc mezzin ji şaredar û kesahiyên 
ramyarî yên ji aliyên cihê yên cihanê beşdarî vê kongrê 
bûn. Wan xwest ku alîkariya ji nuh de avakirina 
Halabca bikin. Şaredarê Halabca ji ajansa Aknews re 
got ku ev kongre gava pêşîn e û ku kongreyeke din ji bo 
heman amancê ewê li New Yorkê di 2010 de bibe. 
(aknews.com, 08.12.2009) 

KONGREYA 2mîn A FILLEYAN LI HEWLÊRÊ 

Di 03 Kanûn 2009 de, Encumena Neteweyî ya Kildanî, 
Suriyanî û Asûriyan kongreya xwe ya 2mîn li Hewlêrê, 
bi amadebûna konsulê Amerîka li Bexdadê, alîkarê 
konsulê Rûsya li Hewlêrê, parlementerê Kurdistanê li 
parlementa fêdêral a Bexdadê, Sadî Berzencî; 
parêzgarê (walî) Hewlêrê, Newzad Hadî, û jimareke 
mezzin ji nimînendeyên rêxistinên fille û kesahiyên 
ramyarî, bû. 

Kongre li bin duruşma (slogan) « Otonomî garantiya 
neteweyî ya jiyana me ya hevrayî li niştiman e » hat 
kirin. Serokê vê encumenê, Cemîl Zîtû, di axaftina xwe 
de got ku rola berpirsiyarên ramyarî yên kurd di 


stendina Filleyan a mafên xwe de mezzin e. Mîrza 
Berzencî got ku li Kurdistanê Fille di aşîtiyê de dijîn, lê 
ku li herêmên din ên Iraqê ew rastî êrîşên têrrorîst dibin 
û ji ciyên xwe tên qewirandin. 

Kongrê du rojan ajot. 

(pukmedia.com, 03.12.2009) 

ÊRÎŞ LI NAVÇEYÊN KURDISTANÊ YÊN 
EREBKIRÎ 

Zarokekî serjêkirî li Senşalê 

Di 04 Kanûn 2009 de, laşê serjêkirî yê nûgihayekî 15 
salî, Nasir Reşîd Qasim, li navçeya erebkirî ya Şengalê 
(Sincar), ku tê de Kurdên Yezîdî dimînin, hat dîtin. Ew 
yek ji 3 xwendekarên ku di wê rojê de hunda bû bûn bû. 
(rudaw.net, 06.12.2009) 

Bombeyek li Kerkûkê 

Di 14 Kanûn 2009 de, bombeyeke plastîkkirî û li ser 
erebeyeke polîsekî çespandî (zeliqî) li taxa Rehîmawa, 
li Kerkûkê, teqiya. Serbazekî (esker) kurd mir û du 
kesên sîvîl birîndar bûn. 

(pevamner.com, 15.12.2009) 

Du laş li Kerkûkê 

Di 19 Kanûn 2009 de, polîsê Kerkûkê daxuyand ku 
laşên du rûniştevanên taxa Hecacê, li Kerkûkê, hatin 
dîtin. Ev yek du roj piştî revandina qurbanan bû. Laşên 
wan bi beran (gulle) qulkirî bûn. Ew hatin birin 
nexweşxana Azadî. 

(pukmedia.com, 19.12.2009) 

3 birîndar li Kerkûkê 

Di 22 Kanûn 2009 de, berpirsiyarekî ewlehiya Kerkûkê 
daxuyand ku bombeyek li ser ereba efser (zabit) Ahmed 
Abdulxeffar, li nêzîkî bingeha polîs a Reşad, teqiya. Ew 
û du zêrevanên wî birîndar bûn. Erebeyên din jî gelek 
hatin têk dan (xerab kirin). 

(pevamner.com, 22.12.2009) 

4 mirî û 18 birîndar li Duzê 

Di 27 Kanûn 2009 de, bombeyek li qezayê Duzê, ku 
girêdayî Kerkûkê ye, di dema merasîmeke cêjna şîiyan 
(aşûra) de teqiya. 4 kes hatin kuştin û 18 jî birîndar bûn. 
(pukmedia.com, 27.12.2009) 

ÊRÎŞ LI NÊZÎKÎ MÛSILÊ 

Di 25 Kanûn 2009 de, êrîşeke xwekuj li dijî karwaneke 
hêzên pêşmergan, li nêzîkî qezayê Rebîiyyê, li nêzîkî 
Mûsilê, bû. Efserek (zabit) hat kuştin û 15 birîndar bûn. 
(pukmedia.com, netkurd.com, 25.12.2009) 

3 GORÊN HEVRAYÎ : 185 LAŞ 



Di 07 Kanûn 2009 de, 3 gorên hevrayî li nêzîkî gundê 
Topzawa, li Rojavaya Kerkûkê, ji aliyê yaneyeke (êkîp) 
wezareta iraqî ya mafên mirov û wezareta kurdî ya 
Şehîdan, bi amadebûna serokê encumena parêzgeha 
Kerkûkê, Rizgar Elî, hat dîtin. 

Ev gor ji dema Saddam Huseyn de ne û tê de bi piranî 
laşên zarokên kurd hene. Di gora pêşîn de 105 laş, di ya 
2mîn de 52 û di ya 3mîn de 28 laş hene. 

Wezîrê kurd bangî UNê (Rêxistina Neteweyên 
Yekbûyî) kir ku were seredana van gorên hevrayî yên 
kurdî. Laş hatin birin nexweşxana Azadî. 
Pukmedia.com, _ aknews.com, _ 08.12.2009; 

pevatnner.com, pukmedia.com, 19.12.2009) 


SEREDANA WEZÎRÊ AMERÎKÎ YÊ PARASTINÊ 



Di 12 Kanûn 2009 de, piştî seredaneke Bexdadê, 
wezîrê amerî kî yê parastinê, Robert Gates, çû 
Kurdistanê û tê de rastî serok Mesûd Berzanî hat. 

Di vê civînê de, ji aliyê kurdî wezêrên pêşmerge û 
hundir, serokê Ajansa Ewlehiya (emniyyet) Herêma 
Kurdistanê û berpirsiyarên din ên ramyarî (siyasî) jî 
amade bûn. Ji aliyê amerkîkî, balyozê (sefîr) amerîkî 
Christopher Heel, general Jocoby û berpirsiyar û 
karbidestên (me’mûr, muwazzaf) wezareta parastinê û 
balyazxana amerîkî li h aqê. 


Mîrza Gates got ku amanca seredana wî spasîkirina 
serok Berzanî ji bo xebata wî li ser dengdana zagona 
hilbijartinan li haqê ye (li bultena me ya buhurî binêre). 
Wî dilniya (te’kîd) kir ku serok û cîgirê serokê amerîkî 
soz da ku di 3 waran de alîkariya xwe pêşkêş bikin : 

1 - Çarekirina pirsên ku di navbera hukûmeta iraqî û ya 
Kurdistana haqê de li ser navçeyên erebkirî, ku ji wan 
Kerkûk, hene. Ev yek li ser bingeha bend 140 a destûra 
iraqî (li bultenên me yên buhurî binêre). 

2- Ajotina (dewamkirin) alîkariya hêzên pêşmerge û 
leşkerê iraqî di warê ewlehiyê de. 

3- Piştgiriya pêvajoya (processus) jimartina gelheya 
haqê di 2010 de. 

Robert Gates ji Mesûd Berzanî re vexwendina 
(dawetkirin) serokê amerîkî Barak Obama ku biçe 
seredana Amerîka ragihand. 

(TV, çapemenî û malperên kurdî, 12.12.2009) 

PÊŞANGEHEKE BAZARGANIYÊ YA 
NEVNETEWEYÎ 

Di 13 Kanûn 2009 de, pêşangeheke bazarganiyî ya 
navneteweyî ji bo pîşesaziyên (sinaet, endustrî) kevvir û 
sêramîkê li Hewlêrê, bi amadebûna wezîrê kurd ê 
şaredarî û tûrîsmê, Semîr Abdullah, û parêzgarê 
Hewlêrê, Newzad Hadî, hat vekirin. 

262 şirketên ji 14 welatan, ku ji wan 200 ji Tirkiyê, 
beşdarî wê bûn. Ewê 10 rojan bajo. Ji 2005 de, 25 
pêşangehên navneteweyî li vî bajarî hatine pêk anîn. 
(pukmedia.com, 13.12.2009) 


SERMAYEDAREKÎ KURD XELATEKÊ LI 
OTRÎŞÊ DISTÎNE 



Di 13 Kanûn 2009 de, bi merasîmeke mezzin, 
sermayedarê kurd û xwediyê Korek Telekom, Sîrwan 
Berzanî, li Vyênna, li Otrîşê (Avusturya, Nêmsa), 
Xelata Rêxistina “Europe Business Assembly” stend. 
Buroya sereke a vê rêxistina ewropî ya kevn li Londonê 
ye û ew ji aliyê jimareke akadêmîkên ewropî tê bi rê ve 
birin. Rola wê destnîşandana sermayedarên pêşketî li 
hemî cihanê ye. Xelata Sîrwan Berzanî jê re ji aliyê 
Profêssor John W.A. hat dayîn. 

(KTV, rudaw.net, avestakurd.net, 14.12.2009) 

KURRÊ SEROKÊ FILISTÎNÊ LI KURDISTANÊ 

Di 14 Kanûn 2009 de, serokê Kurdistanê, Mesûd 
Berzanî, pêşwaziya kurrê serokê filistînî, Yassêr 
Mehmûd Ebbas, û şandeya (dêlêgation) pê re kirin. 
Mêvan got ku ew li ser daxwaziya bavê xwe, Mehmûd 
Ebbas, hatiye û ku amanca seredana wî xurtkirina 
pêwendiyan di navbera her du aliyan e. 

(KTV, yeyamner.com, 14.12.2009) 

ŞANDA HUKÛMETA KURDISTANÊ LI 
AMERÎKA 

Di 19 Kanûn 2009 de, şandeya hukûmeta Kurdistana 
Iraqê çû Washington, Detroit û Michiganê, li Amerîka. 
Ew ji serokê kabîna serokê Kurdistanê, Fuad Huseyn; 
serokê buroya serokê Kurdistanê ji bo pêwendiyên 
derve, Fellah Mustafa, û nimînendeyê hukûmeta 
Kurdistanê li Amerîka, Qubad Talabanî, pêk hati bû. 

Şandeyê rêzeyeke rasthatinan bi berpirsiyarên fermî yên 
Saraya Sipî û endamên Kongrêsê kir. Giftûbêj 
(munaqeşe) li ser rewşa nuha ya Iraqê û mêkanîsmên 
avakirina Iraqa fêdêral û dêmokratîk bûn. Şandeya 
kurdî israr kir ku ewê hevkariya di navbera hukûmetên 
amerîkî û Kurdistana Iraqê de ji bo pêşveçûna pêvajoya 
ramyarî û bicîkirina aşîtî û ewlehiyê li Iraqê gelek 
girîng be. 

( pukmedia.com ) 

Fuad Huseyn ji Radyoya Amerîka, beşa kurdî, re 
daxuyand ku siyaseta Amerîkiyan li hemberî Bexdad û 
Herêma Kurdistanê zelaltir bûye, ku wan soz da ku ji bo 
çarekirina pirsên berê sala 2011 (mêjuya xwekişandina 
leşkerê amerîkî) alîkarî bikin û tecrube bikin ku bend 
140 bê bi cî anîn (li ser Kerkûk û navçeyên din ên 
erebkirî). 

(rudaw.net, 21.12.2009) 

Şandeyê rastî endamên civaka sermayedaran, a “think 
tanks” û mêdyayan jî hat. Li Detroit û Michiganê, ew 
rastî endamên civakên kildanî, asûrî û suryanî hat. 
(pevatnner.com, 23.12.2009) 

SADDAM HUSEYN DIXWEST KU IRAQ Û 
TIRKIYE BI HEV RE KURDAN QIR BIKIN 

Di Kanûn 2009 de, balyozê (sefîr) berê yê tirk li Iraqê 
di salên 1986-1989 de û danişmendê (muşawir) serokê 


berê yê TirkiyêTurgut Özal, Nuzhet Kandemir, di 
bernameyeke têlêvîzyona tirkî ya fermî TRT de got ku 
serokwezîrê iraqî yê wê gavê, Tariq Ezîz, jê re goti bû 
ku Saddam Huseyn bawer e ku Kurd di heman (eynî) 
demê de ji bo Iraq û Tirkiyê bela ne û ku ji bo vê yekê 
ev her du welat divên ku bi hev re kar bikin ji bo ku 
serhildana kurdî bipelixînin. 

Dema ku Kandemir ev pêşniyar ragihand serok Özal, 
ew gelek hêrs bû. 

(netkurd.com, 20.12.2009) 

Serok Turgut Özal nîv kurd bû û dixwest ku pirsa kurdî 
li Tirkiyê çare bike. Lê ew bi awakî ne zelal hat kuştin. 
(Burova Kurdî, 20.12.2009) 

KONFÊRAN SEKE KURDÎ-EREBÎ LI SER 
MAFÊN SÎVÎL 

Di 22 Kanûn 2009 de, li Hewlêrê konfêransa pêşîn a li 
ser avakirina Sazendeya Kurdî-Erebî ji bo Mafên Sîvîl, 
bi amadebûna serokê parlementa Kurdistana Iraqê, Dr. 
Kemal Kerkûkî, dest pê kir. 

Nimînendeyên ji 60 rêxistinan bêtir, ku ji hemî Ii aqê 
hati bûn, beşdarî wê bûn. 

(pevanmer.com, 22.12.2009) 

SEROKÊ DEWLETÊ YÊ BRÎTANÎ LI 
KURDISTANÊ 

Di 23 Kanûn 2009 de, piştî seredana Bexdad û Basra, 
wezîrê dewletê yê brîtanî ji bo karên derve, Ivan Lewis, 
rastî serokê Kurdistana Iraqê, Mesûd Berzanî; 
serokwezîr Behrem Salih û kesahiyên ramyarî yên din 
hat. Balyozê amerîkî li Iraqê, John Jenkins, jî pê re bû. 
Amanca seredanê piştgiriya pêvajoya dêmokratîk û 
giftûbêjkirina pêwendiyên dualiyî bû. 

(pukmedia.com, pevamner.com, 23.12.2009) 

QEDEXEKIRINA HILGIRTINA ÇEKKAN 

Di 29 Kanûn 2009 de, birêvebirê karên hundirî yê 
parêzgeha Suleymaniyê daxuyand ku hukûmeta 
Kurdistana Iraqê hilgirtina her celeb çek, eger bi destûr 
yan bê destûr bin, bicarek qedexe kir û ku bitenê hêzên 
ewlehiyê mafê wan heye ku wan hilgirin. 
(pukmedia.com, netkurd.com, 30.12.2009) 

KURDISTANA ÎRANÊ 


14 KES LI SINE TEN RAGIRTIN 

Di 05 Kanûn 2009 de, 14 çalakvan û endamên 
Encumena Koordinasyona Karkeran li mîtîngekê, li 
nêzîkî bajarê Sinê (Sanandaj), li Kurdistana Iranê, hatin 
ragirtin. Piştre, 3 ji wan hatin azad kirin, lê dadmend 
ferman da ku ên din jî, li hemberî dayîna her yek ji wan 
100.000 dolaran bên berdan. 

DU HUKMÊN ÎDAMÊ 

Di Kanûn 2009 de, li gora dadgeha leşkerî ya Urmiyê, 
Kurdek, Mohammad Amîn Agûşî, ku li Pîranşahrê 
dimîne, û Azeriyek, Irec Mohammadî, ku li 
Miyanduwawê rûdinê, piştî ragirtina xwe di 2009 de 
hukmê îdamê stend. Ew bi tehdîdkirina ewlehiyê hatine 
tawanbar (bi sûc) kirin. 

Berê du salan, Agûşî cardin, tevî du kesên din, Ahmad 
Pûladxanî û Iraj Mohammadî, hati bû ragirtin, lê piştre 
hati bû berdan. 

(hra-iran.org, 06.12.2009 ; rizsari.org, 07.12.2009) 

ÎDAMKIRINA KURDEKÎ 17 SALÎ 

Di 17 Kanûn 2009 de, Kurdekî 17 salî, Muslih Zeman, 
bi fermana dadgeha Sinê, ji bo ku pêwendiyên wî yên 
evînî bi keçekê re hebûn, hat îdam kirin ! 
(pevatnner.com, 16 û 17.12.2009) 


(riz.gari.org, 07.12.2009) 

DU KURD TÊN REVANDIN 

Di 07 Kanûn 2009 de, xwendekarekî kurd ê çalak 
(aktîf), Suhrab Karîmî, ji aliyê hêzên ewlehiyê yên îranî 
hat ragirtin. Nûçegihanê Çavdêriya Mafên Mirov li 
Kurdistanê daxuyand ku ew hat birin ciyekî nenas. 
Karîmî di 2007 de li zanîngeha Tehranê hati bû ragirtin. 
Piştî 76 roj zîndan, ew li hemberî dayîna 150 milyon 
tumanan hati bû berdan. 

Xwendekarekî din ê kurd li zanîngeha Tehranê, Ferzad 
Kelb Alî, jî ji aliyê hêzên ewlehiyê hat revandin. Ew 
xwendekarekî gelek jêhatî ye û doktora di zanînên 
ramyarî û civakî de amade dikir. 

(avestakurd.net, 09.12.2009) 

NAVÊN KURDÎ TÊN QEDEXE KIRIN 

Desthilatên îranî ji dê û bavên kurd re qedexe kir ku 
navên kurdî bidin zarokên xwe. Loma, ev zarok du 
navên wan hene, yekî kurdî yên ne fermî û yekî fermî 
yê şîî yan farisî, weka Mohammad, Alî, Fatima, Zahra, 
Meryem ... Ronakbîrên kurd dibêjin ku navên sunnî jî, 
weka Umer, Ebû Bekir, Usman ... jî hatine qedexe 
kirin. 


SE KURD TEN TAWANBAR KIRIN 
Di Kanûn 2009 de, li gora dadgeha leşkerî ya Urmiyê, 
sê Kurd hatin tawanbar kirin : Resûlpûr, ku bi navê 
Resûl Şele hatiye nasîn, bi 6 sal zîndan. Xalid 
Ahmediyan, ji Pîranşahrê, bi 7 sal, û nivîskar Hasan 
Serdarî, ji Kirmanşahê, bi 3 sal. 


Karbidestekî qeydbûna xelk li Mahabadê ev nûçe 
rastand û got ku ew ne bitenê ji bo Kurdan, lê ji bo 
Belûç, Tirkmen û Ereban (sunnî) jî qedexe ye. 
(rudaw.net, 24.12.2009) 


KURDISTANA SÛRIYÊ 


ROJNAMEVANEK TÊ RAGIRTIN 

Di 22 Teşrîn 2009 de, rojnamevanê kurd Ma’n Aqil li 
buroya xwe ya rojnama fermî “El-Watan”, li Şamê, hat 
ragirtin. Du roj şûn de, ew ji karê xwe hat avêtin. 

Par, servîsên dizzî yên sûrî ew aciz kiri bû, ji bo ku wî 
rexneya hukûmetê kiri bû. Ji berê jî, di 1987 de, ji 
sedema endambûna wî Lîga Tevgera Kommunîst, 
partiyeke ku wê demê qedexe bû, ew aciz kiri bû. 
(az.adv.nl, 15.12.2009) 

NIVÎSKAREK TÊ RAGIRTIN 

Di 12 Kanûn 2009 de, servîsên dizzî yên sûrî nivîskarê 
kurd Mustafa Ismaîl, ji bo ku ew li ser malperên 
entêrnêtê dinivîse û beşdar dibe bernameyên 
têlêvîzyona kurdî, hat ragirtin. 


Ismaîl li Kobanî (Eyn El-Arab), li Kurdistana Sûriyê, 
dimîne. Ew parêzer (avukat), çalakvan û nivîskar e. 
Çend roj berê ragirtina xwe, wî gotarek nivîsî bû û tê de 
goti bû ku bi hinceta (munasebet) Roja Navneteweyî ya 
Mafên Mirov, şaxa Helebê ya servîsên dizzî yên 
satêlîtan ji bo jêpirsînekê bangî wî kiri bû. Rêxistinên 
kurdî li hundir û derveyî Sûriyê kampanyek ji bo 
azadkirina wî ajot. 

(rudaw.net, avestakurd.net, 14.12.2009) 

XWENDEKAREK TÊ RAGIRTIN 
Di 14 Kanûn 2009 de, xwendekarekî kurd, Hivraz 
Muhammed Emîn Hesen, ji aliyê hêzên ewlehiyê li 
Ramela, tevî hûrûmûrên xwe yên şexsî, bê tu ravekirin 
hat ragirtin. 

Rêxistina kurdî ya mafên mirov li Sûriyê, DAD, ev 
tevger tawanbar kir û anî bîran ku hukûmeta sûrî 
zagona (qanûn) sûrî ya li ser mafên bingehî, ku di 1973 
de hati bû derxistin, û zagonên peymana navneteweyî, 
yên li ser mafên welatvan û mafên ramyarî, ku di 1976 
de hati bûn derxistin, dipelixîne. Li gora rappora 
Amnesty International, ji 1500 kes bêtir di 2007 de û bi 
sedan kesên din di salên piştî wê de hatine ragirtin. 
(az.cidy.net, Eukurd, 18.12.2009; rudow.net, 24.12.2009) 

CARDIN SERBAZEKÎ KURD TÊ KUŞTIN 

Di 19 Kanûn 2009 de, cuhanekî kurd, Izzeddîn Moro, ji 
navçeya Kobanî (navê erebkirî : Eyn El-Arab), di dema 
xizmeta leşkerî de hat kuştin. Ji dema serhildana kurdî 
ya 12 Adar 2004 de, ew serbazê kurd (esker) ê 34mîn e 
ku tê kuştin. 

(DAD, rudaw.net, 24.12.2009) 


4 RAMYARIYÊN KURD TÊN RAGIRTIN 

Di 26 Kanûn 2009 de, 3 endamên komîta siyasî ya 
partiya kurdî “Yekîtî”, Hesen Salih, Muhammed 
Mustafa, Marûf Melle Ehmed, û çalkvan û hunermend 
Dijwar Naso, li Qamişlî hatin ragirtin. Ev yek piştî 
kongra 6mîn a vê partiyê ku tê de wê “otonomf’yê ji bo 
Kurdên Sûriyê xwest. 

(avestakurd.net, 27.12.2009) 

AVAKIRINA TEVGEREKE RAMYARÎ YA 
KURDÎ 

Di 30 Kanûn 2009 de, 8 partiyên ramyarî (siyasî) yên 
Kurdên Sûriyê tevgerek bi navê “Civata Siyasî ya Kurdî 
li Sûriyê” ava kir. Ev partî ev in : Partî Dêmokratî Kurd 
li Sûriyê (El-Partî), Partiya Çep a Kurdî, Yekîtî, Şêpela 
Pêşerojê, Partiya Demokrat a Niştimanî ya Kurdî, 
Partiya Azadî, Partiya Demokratî ya Kurdî li Sûriyê, 
Partiya Yeksanî ya Demokratîk a Kurdî. 

(pukmedia.com, avestakurd.net, 31.12.2009) 


NÛÇEYÊN ÇANDÎ YÊN KURDÎ 


RÊXISTINÊN NE HUKÛMÎ YÊN RÛSÎ LI 
NAVENDA KURDÎ YA AGAHDARIYÊ LI 
POLONYA 

Di 26 Teşrîn 2009 de, rêxistinên ne hukûmî « NGO » 
yên rûsî çûn seredana Navenda Agahdarî û Belgeyan a 
Kurdî li Polonya. 

Seredan bi fîlmeke belgeyî li ser vê navenda ku di 2003 
de bi înîsyatîva Ziyad Reûf, ku nuha nimînendeyê 
Hukûmeta Herêma Kurdistana Iraqê (KRG) li Polonya 
ye, mamosteyên zanîngehên polonî û Elî Xefûr, 
kevntirîn Kurd li Polonya, hati bû ava kirin. Ev navend 
paşhatiyê Rêxistina Hevaltiya Polonî-Kurdî, ku di 1992 
de li Krakovî hati bû ava kirin, e. 

Ev seredan di çarçeva projeyeke demdirêj, bi navê “The 
activation of transborder youth initiatives from 
countries of Central and East Europe” (Jîndarkirina 
înîsyatîvên derveyî sînoran ên cuhanên ji welatên 
Ewropa Navendî û Rojhilatî), hat kirin. 

(Krg-Polonva, 04.12.2009) 


DÎTINA GOREKE KEVNAR LI KURDISTANA 
IRAQÊ 

Yaneyeke (êquipe) arkêologên biyanî goreke ji hezar 
salên Berê Zayîne de, li nêzîkî navenda Hewlêrê, dît. 
Hewlêr weka kevntirîn bajarên cihanê ku bê rawestan tê 
de mirov jiyane hatiye nasîn. 

(az.ady.nl, pukmedia.com, 01.12.2009) 

RÊXISTINA KURD-KAZAKISTAN LI 
KURDISTANAIRAQÊ 

Di 08 Kanûn 2009 de, wezîrê çandê yê Kurdistana 
Iraqê, Mehmûd Şakir, pêşwaziya şandeyeke rêxistina 
Kurd-Kazakistan û Fêdêrasyona Xwendekar û Cuhanên 
Kazakistanê kir. 

Şandê got ku rewşa îro ya Kurdistanê serxwebûna ku 
Kazakistanê di 1991 de stendi bû anî bîra wê. Her du 
aliyan xurtkirina pêwendiyên xwe giftûbêj kir û, li 
dawiyê, şandê al, amblêm û cillekî neteweyî yên 
Kazakistanê pêşkêşî wezîr kirin. 

(peyanmer.com, 08.12.2009) 

XELAT JI DU FÎLMÇÊKERÊN KURD RE 
Tokyo 

Di Kanûn 2009 de, fîlmçêkerê navdar ê kurd ê Iranê, 
Behem Qobadî, bi fîlma xwe “Bila tukes li ser pisîkên 
Iranê nepeyive” beşdar bû Fêstivala Fîlmê ya Tokyo, li 
Japonê û Xelata taybetî ya juriyê stend. Ji berê jî, 
fîlçêker xelatên cihê yên navneteweyî ji bo fîlmên din 
stendi bûn (li bultenên me yên berê binêre). 
(netkurd.com, pukmedia.com, 07.12.2009) 

Dubay 

Di Kanûn 2009 de, fîlmçêkrerê kurd ê Iraqê, Şewket 
Emîn, Xelata taybetî ya rûmetê (şeref) li Fêstivala 
Fîlmê ya Dubay, li Mîriyên Erebî yên Yekbûyî, ji bo 
fîlma xwe “Şûnek bo Yarî” (Derek ji bo maça futbolê), 
stend. 

(avestakurd.net, mediakurd.com, 17.12.2009) 

FÎLMEKE BELGEYÎ LI STOKHOLMÊ 

Di 06 Kanûn 2009 de, Rêxistina Xwendekar û 
Akadêmîkên Kurd li Swêdê fîlmeke belgeyî li ser 
nijadkujiya Dersîmê di 1938 de, li zanîngeha 
Stokholmê, nîşan da. 

Di destpêkê de, cîgirê serokê rêxistinê, Serhat Daran, 
axaftinek li ser dîroka vê nijadkujiya ku bi fermana Ata- 
Tui k û dora wî hat kirin kir. Piştre, fîlmeke belgeyî ku ji 
katjmêrekê (saetek) bêtir ajot hat nîşandan. Giftûbêj 
nemaze bi swêdî bûn. 

(netkurd.com, avestakurd.net, riz.gari.org, 07.12.2009) 

HELBESTVANÊN DANIMARKÎ LI 

KURDISTANA IRAQÊ 

Di 10 Kanûn 2009 de, di şeveke ku ji aliyê Yekîtiya 
Nivîskarên Kurd ên Duhokê hati bû amade kir de, 
helbestvanên danîmarkî helbest, stran û muzîka welatê 
xwe pêşkêş kirin. Helbestvanên kurd û iraqiyên ereb jî 
berhemên xwe gotin. 

Fewzî El-Etrûşî (kurd), alîkar li wezareta iraqî ya çandê, 
daxuyand ku ev şev di çarçeva hevkariya çandî di 
navbera her du wezaretên çandê yên Bexdad û Hewlêrê 
de hat pêk anîn. U wî got jî ku şevên weha ewê li 
Hewlêr û Suleymaniyê jî bên kirin. 

(pevamner.com, 11.12.2009) 

LI MEKKE Û MEDÎNÊ, 109 DESTNIVÎSÊN 
KURDÎ YÊN JI BERÊ 200 SALAN 
Di Kanûn 2009 de, birêvebirê navenda „Jîn“ê li 
Kurdistana Ii aqê, Refîq Salih, daxuyand ku dema ku ew 
ji bo heccê çû bû Erebistana Suûdî, çû du pirtûkxaneyên 
Şah Abdul-Ezîz, Mecîd Nebewî Şerîf û Muteherrem, li 
bajarên Mekke û Medînê. Wî tê de 109 destnivîsên ku ji 
aliyê zanayên kurd berê 200 salan hati bûn nivîsîn dîtin 
û ew qeyd kirin CDyan. Tê de navên kurdî (goranî, 
şarezûrî, dînerewî, amêdî, sincarî) û destnivîsên li ser 
terîqeta kurdî ya Neqşbendî dîtin. Û wî got jî ku wî 


nikarî bû lêgerînên din bike, ji bo ku zemanê wî ne ma 
bû, lê ku ewê careke din vegere wan deran. 

( pukmedia.com , 16.12.2009) 

ÇANDA KURDÎ LI ZANÎNGEHA EL-EZHER, LI 
QAHIRÊ 

Muftiyê Misrê, Dr. Elî Cum’a, biryar stend ku çanda 
kurdî bixe bernameyên Zanîngeha olî El-Ezherê, li 
Qahirê. Ev yek piştî seredana şandeyeke olî (dînî) ya 
Kurdistana Iraqê Şêxê El-Ezherê, Muftiyê Misrê û 
berpisiyarên vê zanîngehê. 

Şandeya kurdî ji wezîrê weqfên olî, serokê encumena 
weqfan û karên olî li parlementa Kurdistana Iraqê û 
çend mamosteyên olê hati bû pêk anîn. Ew çû seredana 
xwendekarên kurd ku li zanîngeha El-Ezherê dixwînin. 
(rûdaw.net, 16.12.2009) 


MUZÎKVANEKÎ KURD LI CHICAGO 
BAWERNAME DISTÎNE 



Di 19 Kanûn 2009 de, muzîkvan Nebez Hama Reşîd, ji 
Kurdistana Iraqê, bawernama (diplome) „Master 
degree" di muzîkê de li yek ji zanîngehên Chicago, li 
Amerîka, stend. 

(pukmedia.com, 19.12.2009) 

FÊSTIVALA FÎLMA KURT LI KURDISTANA 
IRAQÊ 

Di 20 Kanûn 2009 de, Fêstivala 2mîn a Fîlma Kurt li 
Suleymaniyê dest pê kir. Piştî axaftina wezîrê çandê, 
Kawe Mehmûdî, û ya birêvebirê giştî yê fêstivalê, Azad 
Sewze, fîlma „Şûnek bo Yarî“ ya fîlmçêker Şewket 
Emîn, hat nîşan dan. Ewê 28 fîlm, ji bo stendina Xelata 
Xezala Zêrîn, bên nîşan dan. 

„pukmedia.com, avestakurd.net, 21.12.2009) 

ŞAMPYONÊ CIHANÎ YÊ KARATÊ XORTEKÎ 
KURDE 

Di Teşrîn 2009 de, li Roma 7mîn yariya (musabaqa) 
navneteweyî ya karatê bû. Xortekî kurd ê 16 salî, Şiyar 
Bagatarhan, ji Çewlikê, Kurdistana Tirkiyê, Xelata 

lmîn stend. Şiyar tevî malbata xwe li Neuchatelê, li 
Swîsra dimîne. 

(avestakurd.net, 28.12.2009) 

LIHEVKIRINEK DI NAVBERA ZANÎNGEHEKE 
KURDISTAN IRAQÊ Û ENSTITUYEKE FRANSÎ 
DE 

Di 30 Kanûn 2009 de, Zanîngeha Salaheddînê li 
Hewlêrê lihevkirineke hevkariyê bi Enstituya Fransî ya 
Ziman û Çandên Rojhilata Navîn re wajo (imza) kir. Ev 


yek, bi amadebûna serokê parlementa Kurdistanê, Dr. 
Kemal Kerkûkî; alîkara konsulê Fransa li Hewlêrê, 
Murielle Poirot, û serok û endamên encumena 
perwerdeya bilind li Kurdistana Iraqê. 

Li gora vê lihevkirinê, xwendekarên fransî ku 
bakalorya, master yan doktora dixwînin ewê karibin 
beşek ji lêkolînên xwe li zanîngeha Salaheddînê bikin. 
(pevamner.com, mikmedia.com, 31.12.2009) 


BSUSSEli HODFOSTEDELIJK GEWEST 

VLAAMSE GEMEENSCHAPSCOMMISSIE 



Ev bulten, bi alîkariya Vlaamse Gemeenschapscommissie (VGC), bi kurdî, fransî, hollandî û ingilîzî 

hatiye weşandin. 

